Сёння ў нашай сталай рубрыцы "Юрыдычныя тонкасці (elegantia juris)" завяршаем друкаваць матэрыялы Рэспубліканскага семінара "Актуальныя праблемы і перспектывы развіцця публічных цэнтраў прававой інфармацыі", які адбыўся на базе Інстытута павышэння кваліфікацыі і перападрыхтоўкі кадраў Беларускага дзяржаўнага універсітэта культуры і мастацтваў. Яго праблематыка была прысвечана павышэнню ўзроўню прававых ведаў грамадства, выпрацоўцы адзіных падыходаў па аказанні публічнымі бібліятэкамі інфармацыйна-прававых паслуг насельніцтву і вызначэнню накірункаў іх далейшага ўдасканалення.